Romuald Hazoumè

Romuald Hazoumè (syntynyt 1962 Porto Novo Dahomey) on joruba taiteilija Beninin tasavallasta, joka tunnetaan teoksestaan La Bouche du Roi (), joka on tehty vuonna 1789 valmistuneen kuvan mukaan orjalaiva Brookesista. La Bouche du Roi oli esillä useilla paikkakunnilla Isossa-Britanniassa osana orjakauppalain Slave Trade Act 1807 juhlavuoden muistotilaisuuksia. Hazoumé käyttää kierrätettyjä materiaaleja luodessaan teoksiaan. == Naamiota ja muovikanistereita == Hazoumè tunnetaan myös naamio -sarjastaan. Hän aloitti tämän vaiheen taiteessaan 1980-luvun puolivälissä. Naamiot on valmistettu hylätyistä bensiinikanistereista, ja ne muistuttavat perinteisessä afrikkalaisessa kulttuurissa ja seremonioissa käytettäviä naamiota. Selittäessään näitä teoksia Hazoumè on sanonut: ”Minä lähetän takaisin länteen sen, joka heille kuuluu, siis kiellän kulusyhteiskunnan, joka tunkeutuu meille joka päivä.” Hazoumé varttui Porto-Novossa, jossa hän työskentelee. Hän on aina kokenut naamioiden olevan keskeinen osa joruba-perinnettään. Lapsena hän rakensi naamioita Kaletalle, eräänlaiselle lasten initiaatiolle, joka tapahtuu vuosittain joulukuun lopulla. Vuosia myöhemmin hän ymmärsi naamion merkityksen Beninissä asuville eurooppalaisille, jotka käsittivät sen afrikkalaisen taiteen olennoitumana. Romuald Hazoumén teokset muistuttavat Marcel Duchampin readymade-teoksia. Hän käyttää hyväkseen ja muuntelee yleisesti käytössä olevia bensiinikanistereita naamioissaan. Materiaalin valinta osoittaa länsimaisen konsumerismin vaikutuksiin Afrikassa. Beniniläiset ovat riippuvaisia Nigeriasta polttoaineessa, jota jaetaan jerrykannuissa laajoilla pimeillä markkinoilla naapurimaiden välillä. Nämä biohajoamattomat kanisterit, jotka ovat tavallisesti tehty Saksasta tulleesta mustasta kumista, keräytyvät Cotonoun ja Porto-Novon kaduille. Hazoumé nauttii ajatuksesta lähettää hylättyjä materiaaleja takaisin Eurooppaan ja Yhdysvaltoihin teoksissaan. Hazoumen kanisterinaamiot kertovat kulttuuristumisesta ja vastakulttuuristumisesta. Ne kuuluvat jorubaheimon perinteisiin, mutta heijastelevat myös läntistä maailmaa. Hazoume on todennut naamioidensa esineellisyydestä, että ne eivät itse asiassa ole muuta kuin pilkantekoa. Mustat muovikanisterit hän valitsi, koska ne symboloivat jotakin, joka ei ole biohajoavaa. Hazoumèn teoksia on Jean Pigozzin Nykyafrikkalaisen taiteen kokoelmassa (CAAC). == Suomessa == Romuald Hazoumèn näyttely 2005 Romuald Hazoumè Installaatiotaidetta nähtiin Helsingin kulttuurikeskus CAISAssa vuonna 2005. Hän oli myös Ars 11:n taiteilija vuonna 2011. Ars-näyttelyssä Hazoumè esitti 15 teosta. Naamio-aiheisten teosten lisäksi mukana oli myös suuri lattiaistalaatio ouroboros-aiheinen Sateenkaarikäärme. == Valitut näyttelyt == === Yksityisnäyttelyt === * Cargoland - October Gallery, Lontoo 2012 * Romuald Hazoumè: My Paradise - Made in Porto Novo, Gerisch-Stiftung, Neumünster, Saksa, 2010 * Romuald Hazoumè: Made in Porto-Novo, October Gallery, Lontoo, 2009 * Exit Ball, Aliceday, Bryssel, Belgia, 2009 * La Bouche du Roi, Horniman Museum & Gardens, Lontoo, 2008 * La Bouche du Roi: Romuald Hazoumèn taideteos, British Museum, Lontoo, Englanti, 2007 * La Bouche du Roi, Musée du quai Branly, Pariisi, Ranska, 2006 * Romuald Hazoumè Installaatiotaidetta, CAISA (Helsingin kulttuurikeskus), Helsinki, 2006 * 14 Artikla - débrouilles-toi, toi-même, October Gallery, Lontoo, 2005 * Romuald Hazoumè Galerie Olivier Houg, Lyon, 2001 * Romuald Hazoumè, Art Gallery of New South Wales, Sydney, Australia, 1998 * Romuald Hazoumè, Galerie 20, Arnhem, 1997 === Yhteisnäyttelyt === * The Land Between Us, Whitworth Art Gallery, Manchester, Iso-Britannia, 2010/2011 * The Global Africa Project, MAD – Museum of Arts and Design, New York, 2010/2011 * 21st Century: Art in the First Decade, Queensland Art Gallery, Brisbane, Australia, 2010/2011 * African Stories, Marrakech Art Fair, Marrakech, 2010 * Against Exclusion 3. Nykytaiteen biennaali, The Carage Center for Contemporary Culture, Moskova, Venäjä, 2009 * Angaza Afrika - African Art Now, October Gallery, Lontoo, 2008 * PetrodollART, Galerie Motte et Rouard, Pariisi, Ranska, 2008 * Why Africa?, Pinacoteca Giovanni e Marella Agnelli, Torino, Italia, 2007/2008 * UN/FAIR TRADE, Die Kunst der Gerechtigkeit, Neue Galerie Graz am Landesmuseum Joanneum, Graz, Itävalta, 2007 * From Courage to Freedom - El Anatsui / Romuald Hazoumè / Owusu-Ankomah, October Gallery, Lontoo, 2007 * Africa Remix, Düsseldorf; Hayward Gallery, Lontoo, Centre Pompidou, Pariisi; Mori Art Museum, Tokio; Moderna Museet, Tukholma, Johannesburg Art Gallery, Johannesburg, Etelä- Afrikka, 2004-2007 * Spaceship Earth, Art in General, New York, 1999 * Paradise 8, Exit Art, New York, 1999 * Liverpool Biennial: International Festival of Contemporary Art, Liverpool, Iso-Britannia, 1999 * Out of Africa: Contemporary Afrikkalainen Taiteilijoiden Pigozzi Collection, Saatchi Gallery, Lontoo, 1992 == Palkintoja == * 3. Nykytaiteen biennaali, Moskova, 2009 * Arnold-Bode-Preis, documenta 12, Kassel, 2007 * George Maciunas-Preis, Wiesbaden, 1996 == Lähteet == == Aiheesta muualla == * * * * * * Luokka:Beniniläiset taiteilijat Luokka:Vuonna 1962 syntyneet Luokka:Elävät henkilöt